OzLabs/hebrew-wiki-articles huggingface dataset:
דוד דירינגר

דוד דִירִינְגֶר (י"ט בסיוון תר"ס, 16 ביוני 1900 – ב' באדר תשל"ה, 13 בפברואר 1975) היה יהודי, מומחה לתולדות הכתב והאלפבית. פעל כחלוץ ב, ומייסד מוזיאון הכתב.

== ביוגרפיה ==
נולד בטלומאץ' (גליציה המזרחית) לאביו, יעקב דב דירינגר ולאמו, מרים בת דב. קיבל חינוך מסורתי וסיים את בית-הספר התיכון, תוך נדודים בין וינה וגליציה עקב מלחמת העולם הראשונה.

בשנת 1920 עלה לארץ ישראל בתור חלוץ. עבד בסלילת כביש חיפה–ג'דה. היה ממייסדי הקיבוץ "שומריה" וקיבוץ בית אלפא. הוא עבר לתל חי ושם חלה במלריה.

עקב חוליו, יצא לחוץ-לארץ כדי להתרפא. נסע לאוניברסיטת פירנצה, שם למד היסטוריה ואפיגרפיה שמית, בין השאר אצל פרופ' משה דוד קאסוטו. במהלך לימודיו היה פעיל בהסתדרות הסטודנטים היהודיים באיטליה. כתב דוקטורט בנושא האפיגרפיה השמית. בשנת 1930, לאחר קבלת הדוקטורט, הגיע לביקור של חודשיים בארץ ישראל.

לפני פרוץ מלחמת העולם השנייה נסע לאנגליה, שם עסק במחקר משך 10 שנים, ואז עבר לאוניברסיטת קיימברידג', שם לימד משך עשרים שנה.

בשנת 1968 חזר לישראל, כדי לנהל את המוזיאון בתל אביב. מאז, לימד לסירוגין באוניברסיטת בר-אילן ובאנגליה.

נפטר ב-ב' באדר תשל"ה (13 בפברואר 1975), בעת ששהה באנגליה, והועלה לקבורה בישראל. נקבר בבית העלמין קריית שאול בתל אביב.

==מוזיאון הכתב==

ב-8 ביוני 1958 יסד באוניברסיטת קיימברידג' מוזיאון-כתב, בו מתוארת התפתחותו של הכתב באזורים שונים בעולם. המוזיאון הוקם בחצרו הפרטית של דירינגר, בקמפוס האוניברסיטה.

ביקרו אצלו בקיימברידג' פרופסור ברגמן וחיים אלפרין, מנהל מוזיאון הארץ וביקשו ממנו להעביר את המוזיאון שלו לתל אביב. בשנת 1965 העביר את כל ציוד המוזיאון לארץ, וב-27 באפריל 1965 פתח את מוזיאון הכתב ברחוב ביאליק 26, בתל אביב. כעבור שלוש שנים חזר לישראל, לנהל את המוזיאון בתל אביב.

המוזיאון קיבל מעמד של מוזאון עירוני של עיריית תל אביב-יפו, ושולב כמוזיאון-משנה, תחת ניהולו של מוזיאון הארץ. בראשית שנות ה-70 של המאה ה-20 הועבר ל-'קריית המוזיאונים' ברמת אביב.

דירינגר, ומחקריו, שימשו השראה לתערוכת "The Alphabet Museum", שהתקיימה בסאפוק, אנגליה, בקיץ 2018.

==חיבוריו==
רוב כתביו שיצאו לאור היו בשפות זרות, בעיקר באנגלית ואיטלקית. בעברית יצא חוברת בשם "הכתב והאלף בית", (1965), בהוצאת מוזיאון הכתב שהקים. הספר יצא ב-3 מהדורות. הוא גם כתב את הערך "כתב" באנציקלופדיה העברית. 

בקטלוג WorldCat מופעים על שמו 370 כותרים.

==לקריאה נוספת==
* 
* יון פדר, האנציקלופדיה הישראלית הכללית, כרך 1, עמוד 455.
* 
* 
;על מוזיאון הכתב
* 
<div style="direction: ltr;">
* 
</div>

==קישורים חיצוניים==

* 
* 
* 
* 
;אזכורים בעיתונות
* 
* 
* 
* 
* 
;מחיבוריו המקוונים:
* 
* 
;על מחקריו
* 
* 

==הערות שוליים==

קטגוריה:אוצרים ישראלים
קטגוריה:אנשי העלייה השלישית
קטגוריה:אפיגרפים
קטגוריה:בלשנים ולשונאים שמיים
קטגוריה:השומר הצעיר
קטגוריה:בוגרי אוניברסיטת פירנצה
קטגוריה:סגל אוניברסיטת קיימברידג'
קטגוריה:מייסדי קיבוצים
קטגוריה:סגל אוניברסיטת בר-אילן: לשון עברית ולשונות שמיות
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1900
קטגוריה:ישראלים שנפטרו ב-1975
גאורג (סרט)

גאורג (באסטונית: Georg) הוא סרט קולנוע אסטוני משנת 2007. הסרט הוא ביוגרפיה של הזמר האסטוני גאורג אוטס . הוא צולם בטאלין, בהלסינקי ובמוסקבה.

==עלילה==
הסרט עוקב אחר מערכות היחסים של אוטס. לאחר שנישא לראשונה, הוא התגייס לצבא, ובמהלך שירותו הוא פוגש בירוסלבל את אסטה, רקדנית בלט צעירה. בעקבותיה הוא מתגרש מאשתו ונישא לה בשנית.

לאחר המלחמה מתחילים בני הזוג לעבוד ביחד בבית האופרה של טאלין. אוטס זוכה לפרסום והצלחה, בעוד רעייתו זוכה להצלחה פחותה והיא מתמקדת בעיקר בחיי המשפחה.

לאחר מכן הנישואים עולים על שרטון. הוא מתגרש ומתחתן בפעם השלישית. במהלך נישואים אלו מתואר כיצד הוא מתמודד עם מחלתו.

==קישורים חיצוניים==

*[http://www.efis.ee/en/film-categotries/movies/id/92/ גאורג] באתר efis

קטגוריה:סרטי 2007
קטגוריה:סרטים ביוגרפיים
קטגוריה:סרטים אסטוניים
משה לוינשטיין

משה לוינשטיין הוא פרופסור למדעי המחשב ומכהן כמשנה לנשיא אוניברסיטת בר-אילן החל מאוקטובר 2017.

== קריירה ==
פרופ' משה לוינשטיין, הוא המשנה לנשיא של אוניברסיטת בר-אילן. פרופסור למדעי המחשב, אשר שימש בעברו בתפקיד דיקן הפקולטה למדעים מדויקים וראש המחלקה למדעי המחשב.
לפרופ' לוינשטיין תואר שלישי מאוניברסיטת בר-אילן, אשר זכה במלגת פוסט דוקטורט יוקרתית ע"ש הרמן גולדשטין במרכז המחקר ע"ש יבמ של תומאס ג'י ואטסון בניו יורק, שימש כמרצה אורח במכון קוראנט למדעי המתמטיקה באוניברסיטת ניו יורק וכמרצה אורח במחלקה למדעי המחשב באוניברסיטת ווטרלו בקנדה.

== מחקר ==
מחקרו של פרופ' לוינשטיין עוסק באלגוריתמים ומבנה נתונים. עבודותיו הבולטות הן על התאמת תבניות ואינדוקס טקסטים עם טעויות, שילוב של טכניקות מתחומים אחרים לתוך התחום של התאמת תבניות, וסיבוכיות של אלגוריתמים.

== קישורים חיצוניים ==

*[https://u.cs.biu.ac.il/~moshe/ משה לוינשטיין], באתר אוניברסיטת בר-אילן

קטגוריה:מדעני מחשב ישראלים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: מדעי המחשב
קטגוריה:רעננה: אישים
קטגוריה:ישראלים שנולדו במאה ה-20
יחסי גרמניה–קנדה

יחסי גרמניה-קנדה הם היחסים השונים בהיסטוריה בין גרמניה וקנדה ברמה הרשמית, כולל דיפלומטיה וכריתת בריתות. הנושא כולל גם יחסים כלכליים כגון סחר והשקעות, דמוגרפיה והגירה. שתי המדינות חברות בנאט"ו ובארגון המדינות המתועשות.

==היסטוריה==
תחילת הקשר בין גרמניה לקנדה התרחש בצרפת החדשה, אזור בצפון אמריקה שנשלט ויושב בידי צרפת במהלך המאה ה-17. קבוצת גרמנים אתנים היגרו למושבה בתקופת השלטון הקולוניאלי הצרפתי בין השנים 1663–1763, והתערבבו עם האוכלוסייה הצרפתית המקומית. ההגירה הגרמנית הגדולה הראשונה לקנדה הייתה לאחר כיבושה האנגלי של נובה סקוטיה, מספר רב של שכירי חרב גרמנים ששירתו בצבא הבריטי בחרו להתיישב בשטח החדש, האוכלוסייה המקומית הייתה קתולית דוברת צרפתית, ובחירתם של הבריטים ליישב במושבות הדרומיות גרמה חוסר איזון לדמוגרפיה, לצורך זה הם החלו בתוכנית "פרוטסטנטים זרים", במהלכה גויסו הפרוטסטנטים לאזן את כמויות האוכלוסייה, רוב המתיישבים הגיעו מגרמניה, ועקב הגירה זו החלו ערים רבות בנובה סקוטיה לשאת שמות גרמניים מובהקים, כמו קינגסבורג ולוננבורג.

אחר המהפכה האמריקאית היגרו עוד גרמנים אתניים רבים לקנדה, שהיו לויאליסטים או שכירי חרב של הבריטיים שנמלטו מארצות הברית. המהגרים נשכרו כדי להגן על צפון אמריקה הבריטית, וחלק מהם החליטו להישאר במקום באופן קבוע והתיישבו בקוויבק. הקבוצה הגדולה ביותר שהגיעה היו המנוניטים, שהיו מופלים בארצות הברית עקב אמונתם. קבוצה זו משכה אחריה מהגרים נוספים מגרמניה, כ-50,000 שהגיעו במשך עשרות שנים.

היחסים בין קנדה לגרמניה הגיעו לשפל המדרגה במלחמת העולם הראשונה, ועוד יותר במלחמת העולם השנייה, בה הכריזה קנדה מלחמה על גרמניה הנאצית כשבוע אחר ההכרזה הבריטית. הכוחות הקנדיים מילאו תפקיד משמעותי בפלישה לאירופה, עם אחריות מיוחדת בשנים 1944–1945 לשחרור הולנד. ב-1948 כשביקשה בריטניה מהקנדים מטוסי תובלה לסגר על ברלין סירבה קנדה, אך תחת הנהגתו הנלהבת של ראש הממשלה הליברלי לואי סן-לורן הצטרפה קנדה לנאט"ו, למרות התנגדותם של מספר אינטלקטואלים, השמאל הקיצוני, ולא מעט קנדים צרפתים.

קנדה הקימה יחסים דיפלומטיים עם גרמניה המזרחית ב-1 באוגוסט 1975.

בתחילת המאה ה-21, המדינות שאפו להדק את שיתוף הפעולה ביניהן בתחום האנרגיה<ref></ref>.

== נציגויות ==
בנוסף לשגרירות באוטווה, מחזיקה גרמניה קונסוליות בטורונטו, מונטריאול, וונקובר.

דיפלומטים נוספים מוצבים בוושינגטון.

== סחר ==
בשנת 2006 הייתה גרמניה שישית בדירוג היצוא הקנדי (0.9%), ושישית אף ביבוא לקנדה (2.8%).

== לקריאה נוספת ==
* Campbell, Isabel. Unlikely Diplomats: The Canadian Brigade in Germany, 1951-64 (University of British Columbia Press, 2013). [https://networks.h-net.org/system/files/contributed-files/roundtable-xvii-11.pdf online review]
* Maloney, Sean M. War Without Battles: Canada's NATO Brigade in Germany, 1951-1993 (McGraw-Hill Ryerson, 1997).

==קישורים חיצוניים==

==הערות שוליים==
ראבקצל

ראבקצל (בהונגרית: Rábakecöl) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית ראבקצל קטנה משמעותית, מ-917 תושבים בשנת 1990 עד 634 תושבים בשנת 2018 (ירידה של כ-30%).

בראבקצל חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|19
|1,157
|-
|1910
|17
|
|-
|1920
|21
|
|-
|1930
|13
|
|-
|1941
|16
|1,291
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=14793 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
רפצסמרה

רפצסמרה (בהונגרית: Répceszemere) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית רפצסמרה קטנה משמעותית, מ-347 תושבים בשנת 1990 עד 291 תושבים בשנת 2021.

ברפצסמרה חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|39
|
|-
|1880
|21
|828
|-
|1910
|8
|
|-
|1920
|10
|
|-
|1930
|10
|
|-
|1941
|4
|772
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=14438 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
פומפארד

פומפארד הוא בן כלאיים בין פומה לבין נמר. הן זיווג בין זכרי פומה לבין נקבות נמר והן זיווג בין זכרי נמר לנקבות פומה מצליח. הפומפארד, להבדיל מהכלאות אחרות במשפחת החתוליים, נוטה להיות קטן משמעותית מהוריו עקב גמדות.

==הכלאות פומפארד ידועות==
לקראת סוף שנות התשעים של המאה ה-19 ותחילת המאה ה-20, שני חתולי פומפארד נולדו בשיקגו, ארצות הברית, וכעבור שנתיים נולדו 3 זוגות של תאומי פומפארד בגן חיות בהמבורג, גרמניה, כולם היו הכלאות בן אב נמר לבין אם מגזע פומה. גורי הפומפארד הראשונים נולדו ב-24 באפריל 1896 בארצות הברית. ליתר דיוק, צמד גורי הפומפארד הראשונים היו זיווג בין אם מגזע פומת ההרים לבין אב נמר. הגורים זכו לסקירה באמצעי התקשורת ובעקבותיהם ניסו להכליא נמרים ופומות במקומות נוספים בעולם. הצלחת ההכלאה בין הפומה לבין הנמר עוררה עניין מאחר שמבחינה גנטית גזעים אלה שונים במידה גדולה ולכן סברו כי הכלאה כזו לא תתאפשר.

==תיאור==
לא משנה אם הפומפארד הוא צאצא לאם נמרה ולזכר הפומה, או לאם פומה ולאב נמר, הוא תמיד יהיה קטן יותר מהוריו ויסבול מגמדות. כל הפומפארדים שהוכלאו הגיעו לגודל סופי בבגרותם שאינו עולה על מחצית מגודל הוריהם. זאת בניגוד להכלאה אחרת במשפחת החתוליים, הלייגר, הכלאה בין אריה וטיגריס, שממדי גופו עולים בהרבה על ממדי הוריו ועל כן סובל מענקות. לפומפארד זנב ארוך וגוף ארוך, אך בפרופציה קטנה בהרבה לעומת הוריו ורגליים קצרות. פרוות הפומפארד יכולה לנוע מצבע חום, חום-צהוב ועד לצבע אפור ועליה כתמים מנומרים בגוון דהוי ועד לגוון בולט.

==ראו גם==
* כלאי חתוליים
* לייגר
* טייגון
==קישורים חיצוניים==

קטגוריה:חיות כלאיים
קטגוריה:כלאיים אינטרגנטיים
האזרח גואטה

האזרח גואטה היא תוכנית טלוויזיה מסוג דוקו-אקטיביזם בהנחיית יגאל גואטה, המשודרת בערוץ כאן 11 החל ממאי 2019. העונה הראשונה הסתיימה בספטמבר 2019. העונה השנייה עלתה לשידור במאי 2020 והסתיימה בחודש ספטמבר של אותה שנה. בפברואר 2022 עלתה העונה השלישית.

==רקע==
יגאל גואטה שימש כחבר הכנסת מטעם מפלגת ש"ס, ונאלץ להתפטר לאחר שסיפר בראיון על כך שהשתתף בחתונת אחיינו ההומוסקסואל.
לאחר סיום תפקידו בכנסת, ולאחר שבתו, שמחה, הפכה לכוכבת ריאליטי, החל לעסוק בתחום התקשורת ולהגיש תוכניות רדיו בתאגיד השידור הציבורי.

התוכנית מעלה על סדר היום נושאים חברתיים. בין הנושאים שטופלו עמלות הבנקים, מחירי מוצרי החלב, מפגעי התחנה המרכזית החדשה של תל אביב, מפגעי תאונות הבניה, פרסומי מוצרי ניקוטין בקרב המגזר החרדי, קידום רישום תרופות עם תופעות לוואי ועוד. בתוכנית משולבים קטעים בהם מספרים נפגעים על בעיותיהם, ראיונות עם מומחים ועם גורמים בעלי עניין בסוגיה. גואטה מגיע עם מצלמות הטלוויזיה אל גורמים אחראים לסוגיות אותן הוא מעלה ומתעמת איתם, פעמים רבות ללא תאום מראש איתם.

==קישורים חיצוניים==
* 
* [https://www.kan.org.il/program/?catid=1462 האזרח גואטה], באתר תאגיד השידור הישראלי
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
טקס פרסי האקדמיה הבריטית לקולנוע ה-6

טקס פרסי האקדמיה הבריטית לקולנוע ה-6 שמעניקה האקדמיה הבריטית לאמנויות הקולנוע והטלוויזיה, נערך בשנת 1953, בו הוענקו פרסים לסרטים הטובים ביותר של שנת 1952.

== זוכים ומועמדים ==
=== הסרט הטוב ביותר ===
 The Sound Barrier

* מלכה אפריקאית
* Angels One Five
* The Boy Kumasenu
* קארי
* Casque d'or
* זעקי, ארץ אהובה
* מותו של סוכן
* אורות הבמה
* מנדי
* נס במילאנו
* לוס אולבידאדוס
* Outcast of the Islands
* רשומון
* הנהר
* שיר אשיר בגשם
* חשמלית ושמה תשוקה
* ויוה זפאטה!

=== השחקן הזר הטוב ביותר ===
 מרלון ברנדו – ויוה זפאטה! 

* המפרי בוגרט – מלכה אפריקאית
* פרדריק מארץ' – מותו של סוכן
* פייר פרנה – Dieu a besoin des hommes
* פרנצ'סקו גוליסנו – נס במילאנו

=== השחקן הבריטי הטוב ביותר ===
 רלף ריצ'רדסון – The Sound Barrier 

* לורנס אוליבייה – קארי
* אלסטייר סים – Folly to Be Wise
* ג'ק הוקינס – מנדי
* ג'יימס הייטר – רשומות מועדון הפיקוויקים
* נייג'ל פטריק – The Sound Barrier

=== השחקנית הבריטית הטובה ביותר ===
 ויוויאן לי – חשמלית ושמה תשוקה 

* סיליה ג'ונסון – I Believe In You
* פיליס קלברט – מנדי
* אן טוד – The Sound Barrier

=== השחקנית הזרה הטובה ביותר ===
 סימון סיניורה – Casque d'or 

* ניקול סטפני – Les Enfants Terribles
* ג'ודי הולידיי – הזוג המוצלח
* Edwige Feuillère – אוליביה
* קתרין הפבורן – פט ומייק

=== הסרט הדוקומנטרי הטוב ביותר ===

* Royal Journey

=== הסרט הבריטי הטוב ביותר ===
 The Sound Barrier 

* Angels One Five
* זעקי, ארץ אהובה
* מנדי
* Outcast of the Islands

=== פרס האומות המאוחדות ===
 זעקי, ארץ אהובה 

=== השחקן החדש המבטיח ביותר בקולנוע ===
 קלייר בלום – אורות הבמה 

* דורותי טוטין – חשיבותה של רצינות
* דורותי אליסון – מנדי
* מנדי מילר – מנדי

==קישורים חיצוניים==

קטגוריה:טקסי פרס באפט"א
קטגוריה:1953 בממלכה המאוחדת
בלשינה בוברויסק

מועדון הכדורגל בלשינה בוברויסק (בבלארוסית: Бабруйскі футбольны клуб „Белшына“) היא קבוצת כדורגל מהעיר בוברויסק אשר משחקת בליגת המשנה בבלארוס. הקבוצה נוסדה בשנת 1976 וזכתה באליפות לאומית אחת (2001) ובשלושה גביעים לאומיים (1997, 1999, 2001).

== היסטוריה ==
=== שיניק ===
בלשינה הוקמה בשנת 1976 בשם "שיניק" בוברויסק. בשנת 1996 הקבוצה שינתה את שמה ל"בלשינה", על שם חברת "בלשינה" לייצור צמיגים שרכשה את הקבוצה. תחת השם שיניק הקבוצה זכתה באליפות בלארוס הסובייטית בשנים 1978, 1987. ב-1979 זכתה בגביע בלארוס הסובייטית. ב-1988 זכתה בגביע העונה של בלארוס הסובייטית.

=== בלשינה ===
בשנת 1996 אורגנה הקבוצה מחדש, תוך שינוי שמה ל"בלשינה", והיא הפכה לכוח מוביל בליגה הבלארוסית. בשנת 2001 זכתה לראשונה באליפות ליגת העל הבלארוסית בכדורגל. בשנות ה-90 של המאה ה-20 הקבוצה סיימה כסגנית האלופה בשנת 1997. בנוסף זכתה הקבוצה שלוש פעמים בגביע הבלארוסי.

הקבוצה השתתפה ארבעה פעמים במפעלים האירופיים, כשבעונת 197/1998 השתתפה בגביע מחזיקות הגביע ובעונות 1999/2000, 2001/2002 השתתפה בטורניר גביע אופ"א ובעונת 2002/2003 הזכייה באליפות הלאומית העניקה לה את הזכות להשתתף במוקדמות ליגת האלופות.

בסיכום עונת 2006 הקבוצה ירדה לליגת המשנה הבלארוסית לראשונה, אך בתום עונה חזרה לליגה הבכירה, בה התמודדה במשך 9 שנים רצופות, עד שירדה חזרה לליגת המשנה, בתום עונת 2016.

בעונת 2019 זכתה באליפות הליגה הראשונה וחזרה לליגת העל אחרי 3 שנים בליגה הראשונה, אך ירדה חזרה בתום עונה אחת בלבד.
==תארים==
* ליגת העל הבלארוסית בכדורגל
**זכייה (1): 2001
* הגביע הבלארוסי
**זכייה (2): 1997, 1999, 2001
* גביע בלארוס הסובייטית
**זכייה (2): 1979, 1988
* אליפות בלארוס הסובייטית
**זכייה (3): 1946, 1978, 1987

==קישורים חיצוניים==
* 

קטגוריה:קבוצות כדורגל בלארוסיות
קטגוריה:קבוצות כדורגל שהוקמו ב-1976
קטגוריה:קבוצות כדורגל שזכו באליפות בלארוס
קטגוריה:בוברויסק
המתקפה של ג'ק ג'ק

המתקפה של ג'ק ג'ק (באנגלית: Jack-Jack Attack) הוא סרט קצר אמריקאי בהנפשה ממוחשבת, שהופץ ב-15 במרץ 2005 והופק על ידי חברת פיקסאר. הסרט בוים ונכתב על ידי בראד בירד ומבוסס על הסרט "משפחת סופר-על" שיצא לאקרנים בשנת 2004. בשונה ממרבית הסרטים הקצרים של פיקסאר, הסרט לא יצא לבתי הקולנוע, אלא צורף כבונוס לגרסת ה-DVD של הסרט משפחת סופר-על. העלילה של הסרט מורכבת מרעיון לסצנה שהועלתה בתסריט של הסרט משפחת סופר-על, הרעיון נחתך לבסוף מהתסריט הסופי.

==עלילה==
הסרט עוקב אחרי האירועים שקראו בזמן שקארי השמרטפית שמרה על ג'ק-גק (בסרט משפחת סופר-על).
הסיפור מסופר על ידי קארי בזמן שהיא נחקרת על ידי ריק דיקר, הסוכן הממשלתי לענייני גיבורי על, כשקארי עונה על השאלות יש פלאשבקים שבהם רואים את האירועים.

== דמויות ומדבבים ==
{| class="wikitable"
!שם הדמות
!מדבב/ת באנגלית
!מדבב/ת בעברית
|-
|קארי
|בראט פארקר
|תמר עמית יוסף
|-
|ג'ק ג'ק
|אלי פוסיל
|
|-
|סינדרום
|ג'ייסון לי
|עידו מוסרי
|-
|ריק דיקר
|באד לאקי
|יורם יוספברג
|}

==הפצה לשימוש ביתי==
בשנת 2005 הסרט צורף ל-DVD של הסרט "משפחת סופר-על", וב-2007 הסרט צורף לאוסף הסרטים הקצרים של פיקסאר חלק 1.

== פרסים ==
ב-2006, היה מועמד לזכייה בפרס הוגו לפרזנטציה דרמטית הקצרה הטובה ביותר.

==קישורים חיצוניים==
* 

* 

==הערות שוליים==

קטגוריה:סרטים קצרים של פיקסאר
קטגוריה:סרטים קצרים מונפשים
קטגוריה:סרטי אנימציה ממוחשבת
קטגוריה:משפחת סופר-על
קטגוריה:סרטי בראד בירד
פסגת קוק

פסגת קוק (באנגלית: Cook Summit) היא הפסגה הגבוהה ביותר בהרי סולוואי שבאי בראבנט, בארכיפלג פאלמר, בחצי האי האנטארקטי שבאנטארקטיקה.

גובה הפסגה 1,590 מטרים מעל פני הים.

הפסגה ממוקמת בין פסגת גיילן ופסגת קלסוס.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה, בשנת 1986.

הפסגה נקראת על שמו של דוקטור פרדריק קוק, חוקר קוטב אמריקאי, אשר שימש כרופא המנתח של המשלחת האנטארקטית הבלגית שחקרה את אנטארקטיקה בין השנים 1899–1897 תחת אדריאן דה ז'רלאש.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:3094 פסגת קוק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2941&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת קוק] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/cook_summit מחשבון מרחקים - המרחק מפסגת קוק לאתרים סמוכים]

== הערות שוליים ==

קוק
יוסף ווייסע

220px
הרב יוסף ווייסע (י"ט בכסלו תקע"ג, 23 בנובמבר 1812 – ז' בכסלו תרנ"ח, 2 בדצמבר 1897) היה רב ואיש תנועת ההשכלה יליד מוראביה, מתרגם ספרי תנ"ך לגרמנית.

== ביוגרפיה ==
נולד בפלומנאו , כפר סמוך לפרוסניץ, לאביו יצחק שמואל. בין 1832 ל-1838 התגורר בפראג, בה הפך לידיד קרוב של מוריץ שטיינשניידר ושל הרב לאופולד לעף, ולמד אצל יום-טוב ליפמן צונץ. ב-1838 הוזמן לשמש כמנהל בית-הספר המודרני שפתח הרב צבי הירש פאסל בפרוסניץ, וכיהן במשרה עד 1841. כמנהל הקפיד על הקדשת זמן רב ללימוד הדקדוק העברי והמקרא, ולהתקדמות הדרגתית בחומר עם מבואות מסודרים. ווייסע היה מקורב למעגל האינטלקטואלים בעיר שבראשו עמד גדעון ברכר, נציגה הבולט ביותר של תנועת ההשכלה המוראבית, וסייע לשטיינשניידר בכתיבת "האנציקלופדיה הריאלית היהודית" שחיבר הלה ולא הובאה לבסוף לדפוס. ב-1841 קיבלו ברכר, ווייסע והאחרים בהתלהבות את ד"ר אברהם גייגר שביקר בפרוסניץ ונשא מספר דרשות בבית-הכנסת. באותה שנה עבר לנהל את בית-הספר היהודי בפרערויא , ולאחר מכן כיהן כרב בקהילת קאסטלץ . ב-1845 קיבל את הרבנות בגאיי חיבר הקדמה ובה פירוט תולדות המחבר לספר בחינות עולם של הרב ידעיה הפניני שיצא לאור בוורשה.

ב-1855 נתמנה לרבה של ואג-ניישטדטל (עיר חדש) שבהונגריה, וכיהן בה עד לפטירתו. ווייעה היה מראשוני הרבנים הנאולוגים; יחד עם בן-דורו ועמיתו משה אריה בלוך, היה אחד מנציגיה האחרונים של תנועת ההשכלה המוראבית, וכתיבתו התאפיינה בשימוש בלעדי בעברית ובזיקה חזקה לסגנון הרבני המסורתי, כמעט ללא שימוש במחקר מודרני השוואתי. ; במהלך הקרע ביהדות הונגריה, בחרה הקהילה להיוותר במעמד סטטוס קוו ולא להצטרף לאף אחד מן המחנות הנצים.

==קישורים חיצוניים==
* 
* [http://steinheim-institut.de:50580/cgi-bin/bhr?id=1861 Josef Weisse] מתוך: Biographisches Handbuch der Rabbiner: Die Rabbiner der Emanzipationszeit in Den Deutschen, Böhmischen und Großpolnischen Ländern 1781-1871. דה גרויטר, 2009.
* [http://aleph.nli.org.il/F/TMSJHTXLS486T6PNAMUTI4ASMFFCJ5C9XFDXLLNFRSD9D53CMT-06540?func=accref&acc_sequence=000266459 ויסה, יוסף] במפעל הביבליוגרפיה העברית
* 
* 
* 
* [https://digital.ub.uni-potsdam.de/content/pageview/298899 תרגומו לספר דברי הימים] באתר אוניברסיטת פוטסדאם
* 

==הערות שוליים==

קטגוריה:רבנים נאולוגים
קטגוריה:מתרגמי התנ"ך
קטגוריה:משכילי מורביה
קטגוריה:קהילות הסטטוס קוו אנטה
קטגוריה:ילידי 1822
קטגוריה:נפטרים ב-1897
דונש בן תמים

רבי דונש (אדונים) בן תמים (אבו סהל) היה דיין, פילוסוף, אסטרונום, מדקדק ורופא בקירואן במאה העשירית.

==קורות חיים==
נולד בבבל או בקירואן בסביבות שנת ד'תרנ"ב (892). למד בקירואן אצל רבי יצחק בן שלמה הישראלי, אשר נטען כי היה סבו (ויש שפקפקו בכך). שימש כדיין בעיר.
כרבו, שימש כרופא בחצר הח'ליף. מקור בן המאה ה-15 מציין כי דונש התאסלם, אך אמינותו מוטלת בספק.

נפטר בסביבות ד'תש"כ (960).

==חיבוריו==
* מיוחס לו פירוש פילוסופי לספר יצירה. חובר במקור בערבית יהודית, ותורגם לעברית על ידי משה בן-יוסף ועל ידי נחום המערבי במאה ה-13. הודפס על ידי משה גרוסברג בלונדון, ה'תרס"ב. ספר זה הוא היחיד מחיבוריו שראה אור בדפוס. בפירוש זה מתווכח פעמים רבות עם פירושו של בן דורו רב סעדיה גאון, שפירש את הספר מתוך גישת הכלאם, לעומת דונש שפירש את הספר לפי הפילוסופיה הנאו-פלאטונית, בהשפעה מובהקת של הישראלי. הוא מתאר כיצד פירושו של רס"ג הגיע לקירואן בהיותו כבן עשרים, והוא העיר את הערותיו על הספר בפני רבו. בגניזת קהיר נמצאו חלקים נוספים של המקור הערבי של פירוש זה.
* רבי אברהם אבן עזרא כותב: "ורבי אדונים בן תמים הבבלי עשה ספר מעורב מלשון עבר וערב". ר' משה אבן עזרא מתאר ספר זה כספר שעוסק בדקדוק השוואתי בין העברית לערבית ופרשנות מילים עבריות על-פי הערבית, מתוך הנחה כי הארמית והערבית התפתחו כשיבוש מן העברית. ראב"ע מצטט מביאורי המילים שלו במספר מקומות במקרא, וחולק עליהן.
* ספר חכמת הגלגלים - חיבור אסטרונומי-גאוצנטרי אותו הקדיש למושל אפריקיה מנסור אסמעאיל בן אלקאים. בחיבור זה מסתייג מן האסטרולוגיה שהייתה מקובלת בזמנו.
* ספר התכונה - נכתב עבור חסדאי אבן שפרוט.
* חיבר מספר ספרי רפואה, בהם "ספר השתן".
* ייתכן שחיבר חיבורים במתמטיקה.

==לקריאה נוספת==
* ז'ורז' ויידה, [https://www.persee.fr/doc/ccmed_0007-9731_2004_num_47_188_2895_t1_0426_0000_3 Le commentaire sur le Livre de la Création de Dunas Ben Tamim de Kairouan], פריז 2002.
* מנחם בן ששון, [https://www.jstor.org/stable/23414898?Search=yes&resultItemClick=true&searchText=משפחה&searchText=בתקופת&searchText=שינויים&searchUri=%2Faction%2FdoBasicSearch%3FQuery%3D%D7%259E%25D7%25A9%25D7%25A4%25D7%2597%25D7%2594%2B%D7%2591%25D7%25AA%25D7%25A7%25D7%2595%25D7%25A4%25D7%25AA%2B%D7%25A9%25D7%2599%25D7%25A0%25D7%2595%25D7%2599%25D7%2599%25D7%259D%26amp%3Bacc%3Don%26amp%3Bwc%3Don%26amp%3Bfc%3Doff%26amp%3Bgroup%3Dnone&ab_segments=0%2Fdefault-2%2Fcontrol&refreqid=search%3A4dd225ada5094c3340c981f96c9ec016&seq=1#metadata_info_tab_contents משפחה בתקופת שינויים: עיון במפגש ההלכה וההיסטוריה בצפון אפריקה עם עדות חדשה על דונש בן תמים], ספונות ה' (ה'תשנ"א) עמ' 51 - 69.
* חיים זאב הירשברג, תולדות היהודים באפריקה הצפונית, בהוצאת מוסד ביאליק, ירושלים, 1965 כרך ראשון, עמ' 232 - 233.
* מנחם בן-ששון, צמיחת הקהילה היהודית בארצות האסלאם: קירואן 800 - 1057, הוצאת הספרים ע"ש י"ל מאגנס, ירושלים ה'תשנ"ו, 1996, עמ' 252 - 243, ועוד.
* * שמואל אברהם פוזננסקי, אנשי קירואן, ורשה ה'תרס"ט, סימן יד (לקריאה מקוונת לחצו [https://he.wikipedia.org/w/index.php?title=קובץ:אנשי_קירואן.djvu&page=22 כאן]).

==קישורים חיצוניים==
* 

==הערות שוליים==

קטגוריה:חכמי קירואן
קטגוריה:פילוסופים יהודים תוניסאים
קטגוריה:רופאים יהודים תוניסאים
קטגוריה:פילוסופים יהודים בימי הביניים
קטגוריה:רופאים יהודים בימי הביניים
קטגוריה:אסטרונומים יהודים
קטגוריה:מדקדקי העברית בימי הביניים
קטגוריה:פרשני ספר יצירה
קטגוריה:בלשנים ולשונאים יהודים תוניסאים
קטגוריה:אישים שחיו במאה ה-11
Sticky & Sweet Tour (אלבום)

Sticky & Sweet Tour (בעברית: דביק & מתוק: סיבוב ההופעות) הוא אלבום ההופעה השלישי של הזמרת-יוצרת האמריקאית מדונה. אלבום ההופעה יצא לאור ב-26 במרץ 2010, על ידי חברת התקליטים האחים וורנר.

אלבום ההופעה הגיע למקום העשירי במצעד הבילבורד 200.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! colspan="3" |אלבום
|-
!איטליה (FIMI)
|פלטינה
|60,000
|-
!מקסיקו (AMPROFON)
|זהב
|30,000
|-
!צרפת (SNEP)
|זהב
|50,000
|-
!רוסיה (NFPF)
|זהב
|5,000
|-
! colspan="3" |וידאו
|-
!אוסטרליה (ARIA)
|זהב
|7,500
|-
!גרמניה (BVMI)
|זהב
|25,000
|-
!יוון (IFPI Greece)
|זהב
|3,000
|-
!פולין (ZPAV)
|זהב
|5,000
|-
!קוסטה ריקה (IFPI Costa Rica)
|זהב
|6,000
|}

== היסטוריית יציאות לאור ==
{|class="wikitable plainrowheaders"
|-
!אזור
!תאריך יציאה
!פורמט
!מקור
|-
!scope="row"|גרמניה
|rowspan="3"|26 במרץ 2010
|rowspan="10"|תקליטור\DVD דיגיפק • תקליטור\בלו-ריי • בלוי-ריי
|
|-
!scope="row"|אוסטרליה
|
|-
!scope="row"|מקסיקו
|
|-
!scope="row"|הממלכה המאוחדת
|rowspan="5"|29 במרץ 2010
|
|-
!scope="row"|צרפת
|
|-
!scope="row"|פורטוגל
|
|-
!scope="row"|ברזיל
|
|-
!scope="row"|פולין
|
|-
!scope="row"|אירופה
||30 במרץ 2010
|
|-
!scope="row"|ארצות הברית
||6 באפריל 2010
|
|}

== קישורים חיצוניים ==

== הערות שוליים ==

קטגוריה:אלבומי הופעה מ-2010
קטגוריה:אלבומי וידאו מ-2010
קטגוריה:אלבומי הופעה של מדונה
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת וורנר רקורדס
דנזל דומפריס

דנזל דומפריס (בהולנדית: Denzel Dumfries; נולד ב-18 באפריל 1996) הוא כדורגלן הולנדי המשחק בעמדת המגן באינטר מילאנו ובנבחרת הולנד.

==קריירה==
דומפריס עבר ב-2014 ממחלקת הנוער של ברנדרכט למחלקת הבוגרים של קבוצת ספרטה רוטרדם מליגת המשנה ההולנדית, וערך את הופעת הבכורה שלו בקבוצה ב-20 בפברואר 2015, במשחק ליגה נגד אמן. הוא היה בורג מרכזי בקבוצתו וסייע לעלייתה לליגת העל ההולנדית בסוף עונת 2015/2016. הוא גם נבחר ל"פריצת השנה" בליגה ההולנדית השנייה.

בקיץ 2017 הצטרף להירנפיין מליגת העל ההולנדית.

ביוני 2018 חתם על חוזה לחמש שנים בפ.ס.וו. איינדהובן.

ב-14 באוגוסט 2021 חתם באינטר מילאנו. הוא כבש שער בכורה ב-4 בדצמבר בניצחון 0–3 על רומא.

===קריירת נבחרות===
במרץ 2014 קיבל דומפריס זימון בכורה לשחק במדי נבחרת ארובה, והוא ערך את הופעת הבכורה שלו בניצחון נבחרתו 2–0 על נבחרת גואם. חמישה ימים לאחר מכן כבש את שערו היחיד במדי הנבחרת בניצחון 1–0 על גואם במשחק הגומלין.

את הופעתו הראשונה במדי נבחרת הולנד ערך ב-13 באוקטובר 2018 בניצחון נבחרתו 3–0 על נבחרת גרמניה.

בשנת 2019 שיחק דומפריס 120 דקות בניצחון נבחרתו 3–1 בהארכה על נבחרת אנגליה בחצי גמר ליגת האומות, ו-90 דקות בהפסד נבחרתו 0–1 לנבחרת פורטוגל במשחק הגמר.

במשחק הפתיחה של נבחרת הולנד ביורו 2020, כבש שער בכורה והעניק לנבחרתו ניצחון 2–3 על אוקראינה. גם במשחק השני בטורניר כבש שער בניצחון 0–2 על אוסטריה, ניצחון אשר הבטיח לנבחרת הולנד את ראשות הבית ומקום בשמינית הגמר.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

==תארים==
===קבוצתיים===
;ספרטה רוטרדם
* אליפות ליגת המשנה ההולנדית: 2015/2016

;פ.ס.וו. איינדהובן
;* מגן יוהאן קרויף: 2021 אינטר מילאנו
;* הסופר קאפ האטלקי: 2021
;אינטר מילאנו
;* גביע האיטלקי: 2021/2022
;* אליפות: 2023/2024
;;נבחרת הולנד
* ליגת האומות (סגנות): 2018/2019

===אישיים===
*פריצת השנה בליגת המשנה ההולנדית: 2015/2016
* הרכב השנה של ליגת העל ההולנדית: 2018/2019

==קישורים חיצוניים==

==הערות שוליים==

קטגוריה:כדורגלנים ארובים
קטגוריה:כדורגלנים הולנדים
קטגוריה:מגני כדורגל ארובים
קטגוריה:מגני כדורגל הולנדים
קטגוריה:רוטרדם: כדורגלנים
קטגוריה:כדורגלני ספרטה רוטרדם
קטגוריה:כדורגלני הירנפיין
קטגוריה:כדורגלני פ.ס.וו. איינדהובן
קטגוריה:כדורגלני אינטר מילאנו
קטגוריה:כדורגלני נבחרת הולנד
קטגוריה:ספורטאים הולנדים באיטליה
קטגוריה:הולנדים ממוצא סורינאמי
קטגוריה:הולנדים ממוצא ארובי
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:הולנדים שנולדו ב-1996
ארמאן פז'ו

ארמאן פז'ו (בצרפתית: Armand Peugeot, ) היה מהנדס ותעשיין צרפתי, מחלוצי יצרני המכוניות בצרפת, מייסד ומנהלה הראשון של יצרנית הרכב הצרפתית פז'ו.

==ביוגרפיה==
פז'ו נולד למשפחה פרוטסטנטית, בנו של אמיל פז'ו, בארימונקור שבמזרח צרפת. למשפחה היה עסק של מוצרי מתכת, המייצר מגוון מוצרים כגון: מטחנות קפה, להבי מסורים, ומסגרות משקפיים. בשנת 1872 התחתן עם סופי ליאוני פאלוט (1852–1930) נולדו להם חמישה ילדים, אך בנם היחיד, ריימונד, נפטר ב-1896.

פז'ו היה בוגר "אקול סנטרל פריז" , בית ספר להנדסה בפריז. בשנת 1881 יצא פז'ו לאנגליה, שם בחן את הפוטנציאל של האופניים ואת הייצור שלהם.

בשנת 1865, הקימו פז'ו ובן דודו השני אז'ן (Eugène) את חברת "Peugeot Frères Aînés". בשנת 1882 החלו לייצר אופניים. פז'ו הציג את דגם ה"לה גראנד בי" של אופני "גרוש ולירה" ב-1882. מאז ייצרה החברה טווח נרחב של דגמי אופניים, עד אשר עסקי הרכב והאופניים פוצלו ב-1926.

בשנת 1889 הציגו תלת אופן, שהורכב בו מנוע קיטור, בתערוכה העולמית של פריז.

שני השותפים יצרו את המכונית הראשונה שלהם בבית המלאכה שלהם אשר ממוקם במזרח צרפת.

בשנת 1892, שם החברה היה "Les Fils de Peugeot Frères", והם החלו לייצר מכוניות עם מנועי דיימלר שפיתח גוטליב דיימלר. ב-1892 בנה פז'ו 92 מכוניות. בשנה זו היה פז'ו הראשון שהרכיב צמיגי גומי למכוניות ממונעות בנזין.

פז'ו שאף להגדיל את הייצור, אבל שותפו אז'ן התנגד לחייב את החברה להשקעה הנדרשת. ב־2 באפריל 1896, הקים פז'ו את חברת ייצור המכוניות: "סוסייטה אנונימוס דה פז'ו" (Société Anonyme des Automobiles Peugeot). פז'ו בנה מפעל באודינקורט , שייצר מכוניות עם מנוע בעירה פנימית.

בפברואר 1910, ללא יורש זכר, הסכים פז'ו למזג את החברה שלו עם אז'ן. כאשר ירד מניהול החברה בשנת 1913, פיג'ו הייתה יצרנית הרכב הגדולה ביותר בצרפת, בייצור 10,000 מכוניות בשנה.

פז'ו נקבר בבית העלמין פר לשז.

בקומונה "La Garenne-Colombes" , בפרבר הצפון-מערבי של פריז רחוב על שמו של פז'ו.

==מדגמי המכוניות הראשונות שייצרה "פיג'ו"==
בשנת 1897 ייצרה פיג'ו את דגם פיג'ו סוג 15. עד שנת 1901 בנתה "פיג'ו" 276 יחידות.

בשנת 1899, בנוסף לדגם ה"פיג'ו סוג 27", בנתה "פיג'ו" שמונה דגמים: פיג'ו סוג 14 ("Peugeot Type 14" ), פיג'ו סוג 15, פיג'ו סוג 16, פיג'ו סוג 21 ("Peugeot Type 21" ), פיג'ו סוג 24, פיג'ו סוג 26 ופיג'ו סוג 28.

==גלריה==
<gallery mode="packed" heights="150">
קובץ:Lemaître, en 1899 avec Armand Peugeot (sur Peugeot).jpg|ארמאנד פז'ו (משמאל) בדגם "פיג'ו" (שנת 1899)
קובץ:1900-Peugeot-28-Phaeton.jpg|ארמאנד פז'ו (מאחור, מימין) בדגם "פיג'ו סוג 28" (שנת 1900)
</gallery>

==קישורים חיצוניים==

* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מהנדסים צרפתים
קטגוריה:חלוצי תעשיית הרכב
קטגוריה:תעשיינים צרפתים
קטגוריה:אנשי עסקים צרפתים
קטגוריה:מעצבי רכב
קטגוריה:פיג'ו
קטגוריה:צרפתים שנולדו ב-1849
קטגוריה:צרפתים שנפטרו ב-1915
שלושה זרים זהים

שלושה זרים זהים (באנגלית: Three Identical Strangers) הוא סרט תיעודי משנת 2018 בבימויו של טים וורדל בכיכובם של אדוארד גלאנד, דייוויד קלמן ורוברט שפרן. הסרט בוחן שלישייה אמריקאית של בנים, שנולדו ב-1961 ואומצו כתינוקות בגיל שישה חודשים על ידי שלוש משפחות שונות, שכלל לא ידעו שכל אחת מהן מאמצת ילד שיש לו אחים. ההפרדה נעשתה כחלק ממחקר מדעי סודי של תורשה לעומת סביבה בקרב תאומים, כדי לעקוב אחר התפתחותם של אחים זהים גנטית שגודלו וחונכו בנסיבות שונות. השילוב של צילומי ארכיון, סצינות מחודשות וראיונות של ימינו, חושף כיצד האחים גילו זה את זה בגיל 19, ולאחר מכן ביקשו לגלות ולהבין את נסיבות ההפרדה.

הסרט הוקרן לראשונה בפסטיבל הסרטים סאנדנס 2018, שם זכה בפרס חבר השופטים של ארצות הברית. הסרט היה מועמד בקטגוריית הסרט התיעודי הטוב ביותר בטקס פרסי האקדמיה הבריטית לקולנוע ה-72. הסרט היה גם ברשימת 15 המועמדים הסופיים של האקדמיה האמריקאית לקולנוע עבור הסרט התיעודי הטוב ביותר, מתוך 166 מועמדים.

==תקציר העלילה==
שלושה אחים נולדו לאם חד-הורית מתבגרת ב-12 ביולי 1961. הם היו למעשה רביעייה; האח הרביעי מת בלידה, אם כי מידע זה, שפורסם על ידי סוכנות הידיעות UPI, לא נכלל בסרט. בהנחיית הפסיכיאטרים פיטר ב' ניובאואר וויולה ברנרד, בחסות מועצת המפקחים היהודית וסוכנות האימוץ היוקרתית לואיז וייז, שלושת הפעוטות הושמו בכוונה בשלוש משפחות שונות, בעלות סגנונות הורות שונים ורקע סוציואקונומי שונה - אחת ממעמד הפועלים (צווארון כחול), שנייה ממעמד הביניים, ושלישית - משפחה אמידה. האחים גדלו במשפחותיהם המאמצות כדייוויד קלמן, אדי גלאנד ובובי שפרן, בהתאמה. הם גילו אחד את השני באופן מקרי בשנת 1980, התקרבו מאוד זה לזה והפכו לידוענים. כל השלושה נאבקו בהפרעות נפשיות במשך השנים שבסופו של דבר הובילו להתאבדותו של גלאנד ב-1995. תוצאות המחקר, שהסתיים בשנת 1980, לא פורסמו מעולם. ניובאואר, שנפטר בשנת 2008, הטיל חיסיון עד שנת 2066 על החומרים שנאספו.

==תגובות==
על פי אתר האינטרט Rotten Tomatoes, לסרט דירוג של 96% על-סמך 168 ביקורות, עם ממוצע של 8.25 מתוך 10. על פי דעת הרוב באתר, הסרט "סוריאליסטי ומפתיע" ו-"מטיל ספק בטבען של המציאות והזהות". על פי אתר האינטרנט Metacritic, לסרט ציון משוקלל של 81 מתוך 100, על בסיס 30 מבקרים, המעיד על "תשבחות כלליות" לסרט.

==קישורים חיצוניים==

* 

* 
* 
* 
* 
* 

==הערות שוליים==

קטגוריה:CNN
קטגוריה:יהדות ארצות הברית: תרבות
קטגוריה:ניסויים בבני אדם
קטגוריה:סרטי 2018
קטגוריה:סרטים באנגלית
קטגוריה:סרטים תיעודיים
קטגוריה:פסיכולוגיה: ניסויים
ניקולה רומיאו

ניקולה רומיאו (באיטלקית: Nicola Romeo; 28 באפריל 1876 - 15 באוגוסט 1938) היה מהנדס אזרחי ומהנדס חשמל ויזם איטלקי, מחלוצי תעשיית הרכב באיטליה, ממייסדי יצרנית הרכב האיטלקית אלפא רומיאו, שימש כסנאטור בבית המחוקקים ה-18 של ממלכת איטליה.

==ביוגרפיה==

רומיאו נולד בעיירה Sant'Antimo , במטרופולין של נאפולי במחוז קמפניה, באיטליה.

רומיאו סיים את לימודיו לתואר ראשון בהנדסה מהפוליטכניקו של נאפולי (היום אוניברסיטת נאפולי פדריקו השני). בשנת 1899 רומיאו יצא למספר שנים שנים לאירופה, למטרות עבודה ולימודים וסיים תואר שני בהנדסת חשמל בלייז', בלגיה. בשנת 1911 רומיאו חזר לאיטליה וייסד את החברה "איג' ניקולה רומיאו ושות' (Ing. Nicola Romeo e Co) החברה ייצרה מכונות וציוד לתעשיית הכרייה.

ככל שהחברה התפתחה רומיאו שאף להרחיבה ורכש את רוב המניות של חברת הרכב מבוססת על ייצור אלפא (Anonima Lombarda Fabbrica Automobili) בשנת 1915.

בשנת 1918, רומיאו השתלט על החברה בבעלות של 100%. שם החברה שונה ל- "Anonima Lombarda Fabbrica Automobili Romeo" (ראשי תיבות: "A.L.F.A") ונוסף השם "רומיאו".

המכונית הראשונה נושאת את תג "אלפא רומיאו" הייתה מדגם "טורפדו 20/30 HP" שיוצרה בשנת 1921. החברה צברה מוניטין לבניית מכוניות אמינות, בטוחות ומהודרות כמו גם חלקי מטוסים, אבל בשנת 1927 החברה הגיעה קרוב מאוד לחיסול עקב שורה של השקעות רעות.

במהלך ישיבת דירקטוריון נתבקש רומיאו לעזוב את החברה, אם כי המנכ"ל החדש פסקואלה גאלו (Pasquale Gallo) שכנע את רומיאו להישאר כנשיא החברה. רומיאו עזב באופן רשמי את "אלפא רומיאו" בשנת 1928.

רומיאו נפטר ב-15 באוגוסט 1938 בביתו באגם קומו, בלומברדיה. כמעט שבעים שנה לאחר מותו ולרגל 130 שנה להולדתו, הקדישה נאפולי רחוב לזכרו של ניקולה רומיאו, שקרוי "Via Nicola Romeo".

===מחברותיו של רומיאו===
לניקולה רומיאו הייתה בעלות מספר חברות הנדסיות, לא כולן באותו זמן. אלה כללו:
* "Ing. Nicola Romeo e Co".
* "Società Nicola Romeo di Saronno".
* "Costruzioni Meccaniche di Saronno" חברה לייצור קטרי קיטור.
* "CEMSA" - חברה הנדסית.
* "Officine Ferroviarie Meridionali" - חברה שעסקה בתחבורה מסילתית.

==משפחה==
בשנת 1905 נשא לאישה את אנג'לינה ואלאדין, זמרת אופרה ופסנתרנית פורטוגזית. לזוג נולדו שבעה ילדים. מאוריציו, אדוארדו, ניקולס, אלנה, ג'ולייטה, פיירה ואיירין.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מהנדסים איטלקים
קטגוריה:חלוצי תעשיית הרכב
קטגוריה:תעשיינים איטלקים
קטגוריה:אנשי עסקים איטלקים
קטגוריה:פוליטיקאים איטלקים
קטגוריה:אלפא רומיאו
קטגוריה:איטלקים שנולדו ב-1876
קטגוריה:איטלקים שנפטרו ב-1938
גורדון ניופלד

גורדון ניופלד (באנגלית: Gordon Neufeld; נולד בשנת 1946) הוא פסיכולוג התפתחותי קנדי.

נויפלד הוא כותב הספר "איחזו בילדיכם, מדוע הורים צריכים להיות חשובים יותר מחברים" (יחד עם ד"ר גאבור מטה) שתורגם לעשר שפות. גישתו של ניופלד מבוססת על הרחבת תאוריית ההיקשרות שפותחה על ידי ג'ון בולבי.

נויפלד הוא מייסד "מכון נויפלד" שבסיסו בוונקובר, קנדה. המכון מספק חינוך והכשרה להורים ואנשי מקצוע באמצעות תוכניות לימוד אישיות וכן באמצעות מצגות, סמינרים וקורסים, כולל קורסי וידאו. המכון מקיים כיום הכשרה במספר שפות, כולל אנגלית, צרפתית, גרמנית, ספרדית, עברית, שוודית ורוסית.

== קישורים חיצוניים ==
* 
* 
* [https://www.hebpsy.net/articles.asp?id=2739 הסבר על ספרו של ניופלד - "איחזו בילדכם"]. באתר "פסיכולוגיה עברית"

== הערות שוליים ==

קטגוריה:פסיכולוגים התפתחותיים
קטגוריה:פסיכולוגים קנדים
קטגוריה:בוגרי אוניברסיטת קולומביה הבריטית
קטגוריה:קנדים שנולדו ב-1946
שועייב (נביא באסלאם)

שועייב (בערבית: شعيب) הוא נביא קדום בדת האסלאם, תושב מדין. יש המזהים אותו עם יתרו.

שועייב מוזכר בקוראן 11 פעמים. לפי הטקסט הקוראני, שלח אללה את שועייב כנביא לעמו (מדין). אנשי מדין היו אנשי מסחר וחקלאות, שנהגו להונות ולרמות. שועייב נזף בהם על נוהגם הפסול והורה להם לחדול ממעשיהם אלה, אך הם לא שעו לאזהרותיו. בנוסף, אנשי מדין היו עובדי אלילים ונקראו "אצחאב אל-אַיְכַּה" (עץ בעל ענפים משתרגים), ושועייב הזהיר אותם גם בעניין הזה: שיחדלו מן עבודת האלילים ויעבדו רק את אללה.

שועייב הוא אחד הנביאים הערבים שמוזכרים בשמם בקוראן (יחד עם צאלח, הוד, איסמאעיל ומוחמד). על שועייב נאמר כי היה "המטיף הרהוט ביותר בקרב הנביאים", כיוון שקיבל את ההשראה האלוהית ואת מסר הנבואה בשפתו שלו.

שועייב מזוהה לעיתים כיתרו המדיני, המוזכר במקרא, אך האירועים והסיפורים המיוחסים לו אינם חופפים בהכרח בשתי הדתות. לשועייב מקום מרכזי בדת הדרוזית, שם הוא נחשב לאב קדמון, לנביא ולמייסד רוחני.

==ראו גם==
* מתחם נבי שועייב

==קישורים חיצוניים==

== הערות שוליים ==

קטגוריה:מדין
קטגוריה:נביאי האסלאם
קטגוריה:יתרו
בנדיקטוס השישי

האפיפיור בנדיקטוס השישי (בלטינית: Benedictus VI; מת ביוני 974) היה האפיפיור מ-19 בינואר 973 עד מותו בשנת 974. שלטונו הקצר התרחש בהקשר הפוליטי של הקמת האימפריה הרומית הקדושה, במהלך המעבר בין שלטונם של הקיסרים גרמנים אוטו הראשון ואוטו השני, אשר שילב את המאבק על שלטון של משפחות רומיות האריסטוקרטית כגון קרסנטי וטוסקולאני .

== ביוגרפיה ==
בנדטו היה בנו של רומאי ממוצא גרמני בשם הילדברנד, ונולד ברומא באזור שנקרא Sub Capitolio. לפני בחירתו כאפיפיור, הוא היה הדיאקון הקרדינלי של כנסיית תאודורה הקדושה.

עם מותו של יוחנן השלושה עשר בספטמבר 972, רוב הבוחרים שדבקו בסיעה הקיסרית בחרו בבנדיקט ליורשו, אולם הוא לא הוכתר עד ינואר 973, בשל הצורך לקבל את אישור הקיסר הגרמני, אוטו הראשון. האפיסטוקרטיה הרומית המקומית, שהתנגדה לאפיפיור תחת חסותו של אוטו הראשון, אשר נתפש כבובה של הקיסר, התמרמרה על הדומיננטיות של הקיסר בעניינים אזרחיים וכנסייתיים רומיים.

התכתובת מתקופת שלטונו של בנדיקטוס כאפיפיור היא מועטה. יש מכתב מתקופת שלטונו של בנדיקטוס מפיליגרים, הבישוף של פסאו, המבקש שבנדיקט יעניק לו את הפליום, ויעשה אותו בישוף כדי שיוכל להמשיך במשימתו להמיר את העם ההונגרי לנצרות. עם זאת, התגובה של בנדיקטוס נחשבת למזויפת.

הוא גם ידוע כמי שאישר פריבילגיות מסוימות עבור מנזרים וכנסיות מסוימים. לבקשת לותר, מלך צרפת ואשתו, בנדיקטוס הציב את מנזר בלנדין תחת הגנת האפיפיור. יש גם בולה אפיפיורית שבה פרידריך, הארכיבישוף של זלצבורג ויורשיו נקראים כוהני האפיפיור בפרובינציות הרומיות לשעבר של פאנוניה העליונה והתחתונה ונוריקום ; עם זאת, האותנטיות של בולה זו שנויה במחלוקת.

אוטו מת מיד אחרי בחירתו של בנדיקטוס ב-973, ועם עלייתו לשלטון של אוטו השני, צצו בגרמניה בעיות עם האצולה. עם הקיסר החדש שהסיח את דעתו, סיעת האצולה הרומית התנגדה להתערבותם של הקיסרים הגרמנים בעניינים הרומיים, ניצלה את ההזדמנות לנוע נגד בנדיקטוס השישי. בהנהגתו של קרסנטיוס הזקן והקרדינל-דיאקון פרנקו פרוצ'י (שהיה המועמד המועדף על הסיעה האנטי-גרמנית), בנדיקטוס נעצר ביוני 974 ונכלא בטירת סנטאנג'לו, אז מעוז של משפחת קרסנטי. פרוצ'י הוכרז אז כאפיפיור החדש, ונטל את השם בוניפקיוס השביעי.

כששמע על הדחתו של בנדיקטוס השישי, שלח אוטו השני נציג קיסרי, הרוזן סיקו, לדרוש את שחרורו. בוניפקיוס סירב לשחררו, והורה לכומר בשם סטפנו לרצוח את בנדיקט בזמן שהיה בכלא, והלה חנק אותו למוות.

לאחר הפלתו של האנטי-אפיפיור בוניפקיוס השביעי, נבחר האפיפיור בנדיקטוס השביעי.

== קישורים חיצוניים ==

* 

==הערות שוליים==

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-974
South Park: The Fractured but Whole

South Park: The Fractured but Whole הוא משחק וידאו שמבוסס על סדרת הטלוויזיה הפופולרית "סאות' פארק". זהו משחק ההמשך למשחק הווידאו משנת 2014 "South Park: The Stick of Truth".

עלילת המשחק מתרחשת ישירות לאחר עלילת המשחק הקודם. ילד שעבר לאחרונה לסאות' פארק, לוקח חלק במשחק תפקידים בו שתי קבוצות גיבורי-על, Coon and Friends ו-The Freedom Pals, מתחרות זו בזו על מנת ליצור זיכיון גיבורי-על מצליח. הוא חושף קנוניה להעלאת הפשע בעיר, ומביא אותם לקונפליקט עם נבלי-על, מפלצות מהונדסים גנטית, המשטרה, משפחות פשע, ואת המלך החדש של הפשע.

זהו משחק בתלת-מימד המשוחק מנקודת המבט של אדם שלישי, כאשר הגרפיקה עצמה נראית כמו הגרפיקה בסדרת הטלוויזיה.

היוצרים של סאות' פארק טריי פארקר ומאט סטון היו מעורבים בהפקה של המשחק - הם כתבו את התסריט של המשחק, היו מעורבים בעיצוב המשחק, ודובבו דמויות רבות במשחק.

==קישורים חיצוניים==
* 

קטגוריה:משחקי וידאו משנת 2017
קטגוריה:סאות' פארק
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי תפקידים ממוחשבים
קטגוריה:משחקי וידאו שפותחו בארצות הברית
בנדיקטוס השביעי

האפיפיור בנדיקטוס השביעי (בלטינית: Benedictus VII; מת ב-10 ביולי 983) היה האפיפיור מאוקטובר 974 עד מותו בשנת 983.

==ביוגרפיה==
בנדיקט נולד ברומא, והיה בן של דויד או דודאטוס (אחיו של אלבריק השני מספולטו). תאריך הלידה שלו אינו ידוע בוודאות, אך ידוע כי הוא היה קשור לנסיך אלבריק השני ומחובר למשפחת קונטי. לפני בחירתו לאפיפיורות, הוא שימש כבישוף של סאטרי .

הוא נבחר על ידי הכמורה הרומית ואנשי רומא באוקטובר 974 תחת השפעתו של הרוזן סיקו, השליח הקיסרי של הקיסר אוטו השני. הוא ירש את האפיפיורות כמועמד פשרה להחליף את האנטי-אפיפיור בוניפקיוס השביעי. בוניפקיוס, שגרם למותו של בנדיקטוס השישי, גזל את האפיפיורות, ובמשך חודש בזז את הוותיקן על תכולתו היקרה ביותר, ואחר כך נמלט לקונסטנטינופול.

סמכותו של האפיפיור החדש הייתה נתונה להתנגדותם של בוניפקיוס השביעי ותומכיו, ואף על פי שהאנטי-אפיפיור עצמו נאלץ להימלט, מפלגתו הלכה בעקבותיו בעקשנות ואילצה את בנדיקטוס לקרוא לאוטו השני לעזרה. לאחר שהקיסר הקים את הקיסר על כס המלכות שלו, הוא הראה את עצמו מרוצה לבדוק את זרם הסימפונות המתנשא גבוה בכנסייה, ולקדם את סיבת הנזירות.

בנדיקטוס השביעי קידש את הכומר ג'יימס, שנשלח אליו על ידי אנשי קרתגו "כדי לעזור למחוז אפריקה העלוב", אשר מאז הכיבוש המוסלמי של המגרב, חלה בו ירידה תלולה במספר הבישופים. בנדיקטוס השביעי ביקר בעיר אורבייטו עם אחיינו פיליפו אלבריצ'י, שהשתקע שם מאוחר יותר והפך לקונסול העיר ב-1016. בשנת 978 הוציא בנדיקטוס בולה אפיפיורית המגדירה את גבולות הדיוקסיה של ויק עבור הבישוף פרויה, ובכך ביטל את הבולה שהוציא יוחנן השלושה עשר, שהפכה את ויק לארכיבישופות. במרץ 981 ניהל בנדיקטוס סינוד בסנט פטרוס, שאסר על סימוניה. בספטמבר 981 הוא כינס סינוד לטרני.

בנדיקטוס השביעי מת בשנת 984, ונקבר בזיליקת סנטה קרוצ'ה אין ג'רוזלמה, ובמקומו נבחר יוחנן הארבעה עשר.

== קישורים חיצוניים ==

* 

==הערות שוליים==

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-983
וסלה

אליף עם וסלה]]
וַסְלַה (בערבית: وصلة; "וצלה" בתעתיק מדויק) הוא אחד מסימני התשכיל. הוא מסומן כצאד מעל אליף ומסמן שהאליף אינה מבוטאת – לא בתור מאריכה לפתחה ולא בתור כיסא להמזה – במקרה זה האליף היא אות שותקת. אליף עם וסלה מכונה אליף אלְוַצְל (أَلِفُ ٱلْوَصْلِ). אליף אלוצל מופיעה בעיקר במילים המתחילות באליף כשמתווספת להן אל הידיעה. בחלק מהגופנים צורת הווסלה זהה לצורת הדמּה הכפולה, שבתנווין הדומה לאות צאד, שלפעמים נמצאת מעל האות אליף בתחילת המילה (ٱ). בדרך כלל, גם בכתיבה עם תשכיל תושמט הווסלה.<ref></ref><ref></ref>

== דוגמאות ==
# – בתעתיק: וַאסְמֻ אבְנַתִהִ הִנְדֻ (ושמה של בתו הוא הינד) – נהגה: וַסְמֻ בְנַתִהִ הִנְדֻ.
# – בתעתיק: יֻרִידֻ אַנְ יַקְרַאַ לִאִחְדַא אבְנַתַיְהִ (הוא רוצה להקריא לאחת משתי בנותיו) – נהגה: יֻרִידֻ אַנְ יַקְרַאַ לִאִחְדַא בְנַתַיְהִ.

== הערות שוליים ==
 

קטגוריה:תשכיל
פוגרום ליסבון

[[אנדרטה ליד כיכר רוסיו, לזכר הקרבנות היהודים]]
פוגרום ליסבון ידוע גם כטבח של ליסבון או טבח חג הפסחא, התרחש בין ה-19 ל-21 באפריל 1506, בליסבון, פורטוגל. באירוע אלים זה נרדפו ונהרגו בין 2,000–4,000 יהודים אנוסים לאחר שהואשמו בכפירה. אספסוף של קתוליים מקומיים ומלחים זרים, שספינותיהם עגנו באותו זמן בנמל, רדפו ורצחו במשך שלושה ימים יהודים שהסתובבו ברחובות או הסתגרו בבתיהם או בבתי כנסת. רבים מהם נשרפו בכיכר רוּסִיוּ או על גדות נהר טחו. המלך מנואל הראשון נחרד ממעשי הטבח והורה להעניש את האשמים. כ־500 מהפורעים הוצאו להורג בהוראת המלך ומנזר שהיה אחראי להסתה נגד האנוסים נסגר לשמונה שנים. הסוחרים והמלחים הזרים הצליחו לחמוק ללא עונש לאחר שברחו עם הביזה בספינותיהם זמן קצר לאחר הטבח.

תקרית זו התרחשה שלושים שנה לפני הקמת האינקוויזיציה הפורטוגזית ותשע שנים לאחר הטבלת יהודי פורטוגל לנצרות הקתולית ב-1497.

ב-2006 הוקמה בליסבון אנדרטה ליד כיכר רוסיו, לזכר הקרבנות היהודים.

== הפוגרום ==
כלפי הנוצרים החדשים, היהודים שאולצו להמיר את דתם בכפייה, הייתה קיימת אווירה של עוינות, מתח ושנאה, והם הואשמו באחריות לבצורת ממושכת באותן שנים, וכן להתפרצות מחלת הדבר במדינה. הטבח עצמו החל כתוצאה מוויכוח, במנזר סאו דומינגוס דה ליסבואה ביום ראשון, 19 באפריל 1506. בדרשת יום א' הסמוכה לחג הפסחא, התפללו מאמינים קתולים רבים לסיום הבצורת ומחלת הדבר, שסחפו את המדינה. אחד מהנוכחים טען כי ראה את פניו המוארות של ישו על המזבח, והכריז כי נעשה כאן נס. אחד מ"הנוצרים החדשים" (היהודים) חשב אחרת, והביע את דעתו שזו רק השתקפותו של נר על הצלב. הנוכחים במקום, כששמעו זאת, תפסו את האיש בשערו וגררו אותו אל מחוץ לכנסייה בה הוכה למוות על ידי ההמון וגופתו נשרפה בכיכר רוסיו, אחת הכיכרות המרכזיות במרכז ליסבון.

אותה תקרית הביאה לגל של אלימות קשה כלפי הנוצרים החדשים, שהפכו בבת אחת לשעיר לעזאזל. הנזירים הדומיניקניים הבטיחו מחילה בגין חטאים שביצעו במהלך מאה הימים הקודמים, לאלה שיהרגו את "הכופרים". במשך שלושה ימים, קהל של יותר מ־500 איש (רבים מהם מלחים ממחוזות הולנד, ומפרוסיה) יצאו לרחוב, חמושים בחרבות וסכינים, ושיספו למוות נוצרים חדשים שהסתובבו ברחובות. גופותיהם הובלו לכיכר רוסיו, שם נשרפו. ביום הראשון לפרעות נרצחו באלימות יותר מ-500 איש.

לא היה מי שיעצור את ההמון הזועם. עקב מגפת הדבר, עזבו המלך, שריו ופקידי בית המשפט את ליסבון, ועברו עוד קודם לאברנטש, ובשלב ראשון לא ידעו על קיום הטבח. כאשר נודע למלך מנואל הראשון על האירוע בליסבון, הוא שלח שומרים ושופטים כדי לנסות לשים קץ למרחץ הדמים. בינתיים בליסבון הקבוצה הקטנה של הרשויות שנכחה במקום לא הצליחה להתערב, ככל שהקהל גדל והאלימות התפשטה. עד יום שני, 20 באפריל 1506, הצטרפו עוד רבים מקומיים להמון, שהמשיכו לטבח באלימות רבה עוד יותר. הנוצרים החדשים, שכבר לא נמצאו ברחובות, נגררו מבתיהם ומהכנסיות, ויחד עם נשותיהם, בניהם ובנותיהם, נשרפו בכיכרות הציבוריות חיים או מתים. אפילו התינוקות לא ניצלו, שכן הקהל קרע אותם לגזרים או השליך אותם על הקירות. ההמון המשיך לבזוז את הבתים וגנב את כל הזהב, הכסף והמצעים שיכלו למצוא. יותר מאלף איש נהרגו ביום השני.<ref></ref>

==קישורים חיצוניים==

== הערות שוליים ==

קטגוריה:פרעות, פוגרומים ועלילות דם בימי הביניים
קטגוריה:ליסבון
קטגוריה:1506
לאו השמיני

האפיפיור לאו השמיני (בלטינית: Leo VIII; מת ב-1 במרץ 965) היה אנטי-אפיפיור מ-23 בדצמבר 963 עד 26 בפברואר 964, ואפיפיור מ-23 ביוני 964 ועד מותו.

==ביוגרפיה==
===ראשית חייו===
לאו נולד ברומא באזור שסביב קליבוס ארג'נטאריוס, והיה בנו של ג'ובאני שהחזיק במשרת פרוטוניארי, וחבר במשפחת אצולה מפוארת. הוא היה פרוטוסקריניוס (או מפקח על בתי-הספר הציבוריים הרומאיים לסופרים) בבית-המשפט האפיפיורי בתקופת האפיפיור יוחנן השנים עשר. בשנת 963 הוא נכלל במשלחת שנשלחה על ידי יוחנן אל הקיסר הגרמני, אוטו הראשון, בעת שהוטל עליו מצור על ידי ברנגאר השני, מלך איטליה. ההוראות שלו היו להרגיע את הקיסר, ולדווח לו כי האפיפיור נחוש בדעתו לתקן את העוולות של בית האפיפיור, כמו גם מחאה על מעשיו של אוטו בדרישה כי ערים במדינות האפיפיור נשבעו לאוטו במקום לאפיפיור.

===כהונתו כאנטי-אפיפיור===
הברית לא נמשכה זמן רב. כמעט ברגע שאוטו עזב את רומא, הוא הצהיר את ההכרזה הפולמוסית שלו, Ottonianum Privilegium (הפריבילגיה של אוטו), שבה ציווה שהאפיפיור חייב להישבע לציית לקיסר. יוחנן, אולי מתוך רגשות הזעם שנבעו מהיותו 'רק נתין של הקיסר החדש', תכנן לבגוד בו. הוא שלח שליחים אל אדלברט (בנו של ברנגריוס) לנסות לכרות ברית איתו. בנוסף הוא גם שלח מכתבים למנהיגים שונים ברחבי אירופה, לעודד אותם להתקומם נגד אוטו. מכתבים אלה נתפסו על ידי חייליו של אוטו. לאחר שיוחנן קיבל את אדלברט ברומא בטקס מפואר, הבישופים והאצילים ברומא שהיו נאמנים לאוטו והתנגדו להתנהגותו של יוחנן, ארגנו הפיכה נגד האפיפיור. ב-2 בנובמבר 963, כשצבאו של אוטו כמעט הגיע לרומא, יוחנן ברח, לאחר שהוא ביזה את בזיליקת פטרוס הקדוש בבזיזת כל הזהב שהוא היה יכול לשאת, וביקש מקלט בהרי קמפניה.

לאחר שהוא נכנס וכבש את רומא, המלך אוטו כינס "סינוד" של חמישים בישופים מאיטליה וגרמניה, וערך רשימה ארוכה של האשמות פוליטיות ואישיות נגד האפיפיור יוחנן, כולל חילול הקודש, מעילה בקודש, שבועת שקר, רצח, ניאוף וגילוי עריות. הסינוד שלח שלושה מכתבים ליוחנן, בדרישה להופיע אישית כדי להתגונן מפני ההאשמות כנגדו. יוחנן הגיב בהצהרה זועמת של נידוי (Ferendai Sententia) כלפי כמרים שהשתתפו בסינוד או ששיתפו פעולה עם אוטו למנות אפיפיור חדש. בארבעה בדצמבר 963, הסינוד של המלך אוטו הדיח את יוחנן בשל ניסיון המרידה נגד אוטו ובשל התנהגות בלתי ראויה, והמועצה החליפה את יוחנן בלאו שנבחר לאפיפיור. לקראת סוף אותה שנה, מתוך שורה של הצלחות צבאיות, המלך אוטו שלח הביתה את רוב צבאו, ויצא מרומא. זו הייתה שגיאה. רבים ברומא התמרמרו כי האפיפיור החדש, לאו, היה הדיוט ובובה על חוטים של הקיסר. יוחנן חזר לרומא עם צבאו, כבש מחדש את העיר ונקם בכמרים שהדיחו אותו: יוחנן חתך את יד ימינו של הקרדינל - דיקון ג'ון והצליף בבישוף אוטגר משפייר. בפברואר 964, יוחנן כינס סינוד חדש, ובו הוא ביטל את כל ההצהרות של הסינוד הקודם, השיב את עצמו לכס האפיפיור, והכריז על לאו כפולש.

===כהונתו כאפיפיור===
במאי 964 מת יוחנן השנים עשר, ובמקומו נבחר בנדיקטוס החמישי לאפיפיור, על ידי אצילי רומא. עד מהרה כבש אוטו הראשון את רומא, והחזיר את לאו לכס האפיפיורות, תוך שבנדיקטוס החמישי הודח מכל תפקידיו, למעט מתפקיד הקרדינל. לאו תמך בקיסר אוטו הראשון, ואף הוציא בולה אפיפיורית שבה העניק לקיסרים הגרמנים את הזכות לבחור את יורשיהם בממלכת איטליה ואת הזכות למנות את האפיפיור.

ב-1 במרץ 965 מת לאו ברומא, ויוחנן השלושה עשר מונה למחליפו.

== קישורים חיצוניים ==

* 

==הערות שוליים==

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-965
בנדיקטוס החמישי

האפיפיור בנדיקטוס החמישי (בלטינית: Benedictus V; מת ב-4 ביולי 965) היה האפיפיור מ-22 במאי 964 עד 23 ביוני אותה שנה.

==ביוגרפיה==
בנדיקטוס נולד ברומא והיה בנו של אחד בשם ג'ובאני, וגדל באזור שסביב תיאטרון מרקלוס. הוא שימש כקרדינל וכנוטריוס, ואף נטל חלק בתצהיר של האפיפיור יוחנן השנים עשר. בדצמבר 963 כבש אוטו הראשון, קיסר האימפריה הרומית הקדושה את רומא, כינס "סינוד" של חמישים בישופים מאיטליה וגרמניה, וערך רשימה ארוכה של האשמות פוליטיות ואישיות נגד האפיפיור יוחנן, כולל חילול הקודש, מעילה בקודש, שבועת שקר, רצח, ניאוף וגילוי עריות. הסינוד שלח שלושה מכתבים ליוחנן, בדרישה להופיע אישית כדי להתגונן מפני ההאשמות כנגדו. יוחנן הגיב בהצהרה זועמת של נידוי (Ferendai Sententia) כלפי כמרים שהשתתפו בסינוד או ששיתפו פעולה עם אוטו למנות אפיפיור חדש. בארבעה בדצמבר 963, הסינוד של המלך אוטו הדיח את יוחנן בשל ניסיון המרידה נגד אוטו ובשל התנהגות בלתי ראויה, והמועצה החליפה את יוחנן בלאו השמיני שנבחר לאפיפיור. לקראת סוף אותה שנה, מתוך שורה של הצלחות צבאיות, המלך אוטו שלח הביתה את רוב צבאו, ויצא מרומא. זו הייתה שגיאה. רבים ברומא התמרמרו כי האפיפיור החדש, לאו, היה הדיוט ובובה על חוטים של הקיסר. יוחנן חזר לרומא עם צבאו, כבש מחדש את העיר ונקם בכמרים שהדיחו אותו: יוחנן חתך את יד ימינו של הקרדינל - דיקון ג'ון והצליף בבישוף אוטגר משפייר. בפברואר 964, יוחנן כינס סינוד חדש, ובו הוא ביטל את כל ההצהרות של הסינוד הקודם, השיב את עצמו לכס האפיפיור, והכריז על לאו כפולש.

במאי 964 מת יוחנן השנים עשר, ובמקומו נבחר בנדיקטוס לאפיפיור, על ידי אצילי רומא. עד מהרה כבש אוטו הראשון את רומא, והחזיר את לאו השמיני לכס האפיפיורות, תוך שבנדיקטוס הודח מכל תפקידיו, למעט מתפקיד הקרדינל. ב-4 ביולי 965 מת בנדיקטוס בהמבורג, ונקבר בקתדרלה בעיר, ובשנת 988 הועברו עצמותיו לרומא.

== קישורים חיצוניים ==

* 

==הערות שוליים==

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-965